પ્યોંગયાંગ- ફરી એકવાર નોર્થ કોરિયા અને અમેરિકાના સંબંધોમાં તણાવ જોવા મળી રહ્યો છે. નોર્થ કોરિયાની સરકારી મીડિયાએ અમેરિકા પર આરોપ લગાવ્યો છે કે, તે નોર્થ કોરિયા વિરુદ્ધ યુદ્ધનું ષડયંત્ર રચી રહ્યાં છે. વધુમાં એમ પણ જણાવવામાં આવ્યું કે, અમેરિકા બેવડા માપદંડ અપનાવી રહ્યું છે. ચહેરા પર સ્મીત રાખીને નોર્થ કોરિયા સાથે સંવાદ કરી રહ્યું છે અને બીજી તરફ યુદ્ધનું ષડયંત્ર રચી રહ્યું છે. નોર્થ કોરિયાના અખબારના જણાવ્યા મુજબ ‘અમે અમેરિકાના બેવડા વલણ ઉપર ધ્યાન આપી રહ્યાં છીએ. કારણકે અમેરિકા પોતાના ચહેરા ઉપર સ્મીત રાખીને નોર્થ કોરિયા સાથે ચર્ચા કરવાનો દેખાવ કરે છે અને બીજી તરફ માનવ હત્યા કરવાના ઈરાદા સાથે ગુપ્ત સૈન્ય અભ્યાસમાં વ્યસ્ત છે.